87756183047

830925301694

БЕЛАСАРОВ Ғалым,

«Суындық» жалпы білім беретін мектебінің

директордың оқу ісі жөніндегі орынбасары,

химия және биология пәні мұғалімі.

Түркістан обылысы, Созақ ауданы

**МЕКТЕП – БІЛІМ ТІРЕГІ, ҰСТАЗ – ОНЫҢ ЖҮРЕГІ**

Мұғалім –болашақ ұрпақтың бағбаны, келешектің кемелдендірушісі, баланың бойына біліммен бірге тәрбие сіңіруші,жанына жарық сеуіп, көкірегін ашатын нұрландыратын адам болып табылады. Ең бастысы мұғалім адами қасиеті мол, басқаға көмегін тигізумен шаршамайтын,шалдықпайтын өмірінің әр шақтарын шәкірттерінің ертеңіне жол ашатын,шуағы мол шапағат иесі екені сөзсіз. Бала тәрбиесіндегі ата-анадан кейінгі жауапты адам мұғалім қоғамға пайдалы жеке тұлғалар тәрбиелеп, болашаққа бағыт-бағдар беру мұғалімдердің басты мақсаты.

 Осы орайда Созақ ауданының аядай ғана шағын Көктөбе ауылында орналасқан «Суындық» жалпы білім беретін мектебіндегі ұстаздар қауымыда болашақ жас жеткіншектерді тәрбиелеуде аянбай еңбек етіп келеді.Мектеп 2015 жылы типтік жаңа ғимаратқа көшкен.Қазіргі таңда екі кезеңде жұмыс жасаймыз.Мектепте 1-11 сыныптар арасында- 230,мектепалды даярлық сыныбында -25 оқушы, жалпы -19 сынып комплектісі бойынша -255 жас жеткіншек білім алуда.Мектепте мұғалімдердің біліктілік санаттарын көтеру жұмыстары жақсы жолға қойылған, 39 мұғалім болса барлығыда жоғарғы білімді өз мамандары,педагог-зеттеуші-9 мұғалім, педагог-сарапшы-12, педагог-модератор-15, мұғалімдердің лайықты санатында-3, магистр дәрежесін алған – 1 мұғалім.

**Қазақстан Республикасында білім беруді және ғылымды дамытудың 2020 – 2025 жылдарға арналған мемлекеттік бағдарламасында: – Біліктілікті арттыру курстары бағдарламаларының мазмұны педагогикалық қызметтің барлық түрлерін іске асыру үшін педагогке қажетті пәндік, психологиялық-педагогикалық, әлеуметтік және басқа да құзыреттердің оңтайлы ара қатынасын қамтитын болады, – деп нақты айтылған. Біліктілікті арттыру – мұғалімнің өз қызметін нәтижелі атқаруы үшін және кәсіби деңгейін көтеру мақсатында арнайы оқу бағдарламалары арқылы оқыту, кәсіби даму іс-шараларына қатыстыру және өз білімін көтеруі болып табылады. Педагогтердің біліктілігін арттыру – оқыту және оқыту сапасын арттыру үшін жаңа білім алуға, сондай-ақ бұрын алған кәсіби білімдерін, біліктерін, дағдылары мен құзыреттерін қолдауға, кеңейтуге, тереңдетуге және жетілдіруге мүмкіндік беретін кәсіптік оқыту нысаны. Осы мақсатта мұғалімдердің біліктілік арттыру курстары өз деңгейінде жүргізіліп келеді.Курстан өтпеген мұғалімдер жоқ. Соның айғағы болуы керек оқушыларымыздың жылдан –жылға білім сапасы көтеріліп, дарынды оқушыларымыз түрлі пәндік олимпиадалар мен оқушылардың ғылыми жобалар байқауы,спорттық, білім сайыстарына қатысып, жүлделі орындардан көрініп мектеп мерейін үстем етіп жүр.**

Орта білімнің өресін, жоғары білімнің сапасын танытатын негізгі көрсеткіштердің бірі-пәндік олимпиада. Осы көрсеткіш бойынша ағымдағы оқу жылында «Суындық» жалпы орта мектебі ауыз толтырып айтарлықтай нәтиже төрінен көрінді.  Атап айтсақ, 3-сынып оқушысы Алаухан Фариза Алтыбаева Мөлдірдің жетекшілігімен «Бастау» олимпиадасына қатысып, 3-орын иегері атанды. 5-6 сыныптар арасындағы Республикалық олимпиаданың аудандық кезеңіне 15 оқушы қатысып, бірқатары жүлделі орындарға ие болды. Сугралина Сәуленің жетекшілігімен 5-сынып оқушысы Жүрсінбай Әлия 3-орын, Беласаров Ғалымның жетекшілігімен Ергеш Исмайил 2-орын, Шораева Динараның жетекшілігімен Нұрмаханқызы Жанерке 3-орын, Алтыбаева Ажардың жетекшілігімен Рахманберді Аруна 3-орын иеленді. Жаратылыстану пәнінен 6-сынып оқушысы Зиябидин Айида 3-орынға тұрақтаса, Сугралина Сәуленің жетекшілігімен 6-сынып оқушысы Халбай Ибрахим білім сайысында топ жарып, І орынды иеленді.

 Ал,7-8 сыныптар арасындағы республикалық олимпиаданың аудандық кезеңіне мектебімізден 12 оқушы қатысып, оның 7 үздік нәтиже көрсетті. Атап айтсақ, математика пәнінен Ақсақалова Мафтунаның жетекшілігімен Ілесбек Бекнұр 2-орын, химия пәнінен Мұсақұлова Манаттың жетекшілігімен Халбай Махбуба 1-орын, информатика пәнінен Смайлов Талғаттың жетекшілік етуімен Бекайдар Тоғжан 3-орын, Бекжанова Нағиманың жетекшілігімен 8-сынып оқушысы Ақылтай Бибінұр 3-орын, Жақсыбаева Лаураның жетекшілігімен Нұрмаханқызы Несібелі 3-орын, география пәнінен Тәжібаева Қарлығаштың жетекшілігімен Сайтжан Гөзал 3-орын, биология пәнінен Маханова Мадинаның жетекшілігімен Тәжібай Аружан 3-орын иеленді.

Химия пәні – екінің бірі тақымына баса алмайтын, қа­жыр-қайратты, үздіксіз ізденуді талап ететін жаратылыстану ғылымдарының бірі. Республикалық олимпиаданың аудандық кезеңінде осы ғылым саласы бойынша 11-сынып оқушысы Амангелді Икрам 1-орынды иеленіп, облыстық кезеңге қатысты. География пәнінен 9-сынып оқушысы Шәкір Диана 3-орын иегері атанды.

Бәсеке басы елдің білімі мен ғылымының дамуынан көрінеді. Осы орайда Оқу-ағарту министр­лі­гі­нің бастамасымен елімізде алғаш рет өткізілген Ауыл мектептері оқушыларының олимпиадасы үлкен мүмкіндіктерге жол ашты. Ауыл олимпиадасы - шалғай елді мекендердегі дарынды балаларды анықтауда баламасыз жоба десем артық айтқаным емес. Аталмыш олимпиаданың облыстық кезеңіне «Суындық» жалпы орта мектебінен 11 оқушы қатысып, оның 7 оза шауып, бәйге алды. Физика пәнінен Оспан Мамыржан 2-орын, қазақ тілі мен әдебиеті пәні бойынша Сайтжан Фарангиз 2-орын, Маратұлы Ернар 3-орын, химия пәнінен Амангелді Икрам 2-орын, математика пәнінен Оралбек Айкүміс 2-орын, құқық негіздері пәні бойынша Қошақан Олжас 3 орын иеленді. Химия пәні бойынша Айтуған Балым облыстық кезеңде жеңіс тұғырынан көрініп, республикалық кезеңге қатысқаны үшін арнайы сертификатқа ие болды.

 Дарынды, зияткер ұрпақтың қалыптасуына күш қосып, озық оқушыларды даярлаған Жұмағұлбаева Салтанат, Алтыбаева Ажар, Бекжанова Нағима, Сатенов Рысмет, Байсақал Жаңабек, Сугралина Сәуле, Тәжібаева Қарлығаш, Имамова Садабан, Алтыбаева Мөлдір, Маханова Мадина, Ақсақалова Мафтуна, Мұсақұлова Манат, Смайлов Талғат сынды ұстаздар қауымына шынайы алғыс білдіремін.

Мектептегі оқушыларды ғылымға бағыттаудың бүгінде маңызы зор. Себебі, еліміздің ертеңгі ғылыми базасы бүгінгі оқушылар арқылы қалыптасады. Оқу үдерісінің бұл бағытында да біз нәтиже төрінен көріндік. «Зерде» республикалық конкурсының аудандық кезеңі бойынша Халбай Махбуба (математика секциясы), Рахманберді Нұргүл (информатика секциясы) 2-орын иегерлері атанса, математика пәнінен ІХ «Алтын сақа» олимпиадасының аудандық кезеңінде Абламид Әділет 3-орынмен марапатталды. Қалай десек те, оқушының өз білімін айқын­дар бәсекеде биіктен көрінуі – ұстазының білігі мен білімінің айқын көрінісі екені даусыз.

 Қазіргі таңда бәсекеге қабілетті болу идеясы кеңінен насихатталу­да. Ол өзінің бастауын ең алдымен денсаулықтан бастайды. Сондықтан салауатты өмір салтын ұстанатын ұрпақ тәрбиелеу де біздің ұдайы назарымызда. Бұлай деуімізге себеп те жоқ емес. Республикалық «Ұлттық мектеп лигасы» жарыстарының аудандық кезеңінде оқушыларымыз «Былғары доп» футбол ойындарынан 2-орынға ие болса, облыстық кезеңде Жаманқара Ернұр, Маметжан Бақберген, Амангелді Нысанбек, Темірғали Бақдәулет жарыс жеңімпаздары атанды.

А.Байтұрсынов өз сөзінде «.... мұғалім қандай болса, мектеп һәм сондай болмақшы. Яғни, мұғалім білімді болса, ол мектептен балалар көбірек білім алып шықпақшы. Солай болған соң, ең әуелі мектепте керегі – білімді, педагогикалық методикадан хабардар, жақсы оқыта білетін мұғалім», - деген. Ол үшін мұғалім **өзгерісті тез қабылдай алатын, үдерістегі өзгерістің алдында бой көрсете алатын, икемді, жаңартылған бағдарламаны жетік меңгерген болуы керек.** Осы мақсатта «Суындық» жалпы орта мектебі білім беру сапасын арттыру бағытындағы әдістемелік жұмыстарды жыл санап жандандыра түсуде. Мектепішілік бақылау және әдістемелік кеңес жоспарларына сәйкес «Шығармашыл ұстаз – тәрбие мен білімнің бұлағы», «Нәтижелі сабақ , сапалы білім негізі », «Оқу мақсаттары мен жұмыс жүргізу жолдары» тақырыптарында мектепшілік семинар кеңес , мұғалімдер арасында байқаулар өткізіліп келеді. Осы кезге дейін қазақ , орыс , ағылшын ,тарих – география , физика – математика, химия - биология пәндер он күндіктері өз дәрежесінде өткізіліп, мектептің фейсбук парақшасына жарияланған.Оқушылардың тәрбие мен қатар білім сапасын үнемі арттырып отыру мақсатында сыныптар арасында түрлі білім сайыстары тұрақты түрде өткізіліп тұрады.

 «Егіншінің еңбегі жинап алған өнімінен көрінсе, мұғалім еңбегінің нәтижесі оқушының білім деңгейімен өлшенеді», - деп педагог Ы.Алтынсарин айтқандай, әрбір жетістік мұғалім еңбегінің жемісі. **Алдағы уақытта оқыту мен оқу үдерісінің қай бағыты бойынша да (олимпиада, ғылыми жоба, байқау) жүйелі өсім болатынына сенім білдіремін.**

Қорыта айтқанда, ұлттың рухани байлығы – білімінде болса, ұстанар бағыты – тәрбиесінде. Ал, білімнің алтын діңгегі– мектепте. Осы бағытта «Суындық» жалпы орта мектебінің ұжымы жаңа заман талабына сай, ақыл –парасаты мол, өскелең ұрпақты тәрбиелеуде қажырлы еңбек ете бермек.